CELEX: 32014R0101
Language: ro
Date: 2014-02-04 00:00:00
Title: Regulamentul de punere în aplicare (UE) nr. 101/2014 al Comisiei din 4 februarie 2014 privind autorizarea L-tirozinei ca aditiv furajer în hrana tuturor speciilor de animale  Text cu relevanță pentru SEE

5.2.2014   
            
            
               RO
            
            
               Jurnalul Oficial al Uniunii Europene
            
            
               L 34/1
            
         
      REGULAMENTUL DE PUNERE ÎN APLICARE (UE) NR. 101/2014 AL COMISIEI
   
   din 4 februarie 2014
   privind autorizarea L-tirozinei ca aditiv furajer în hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a L-tirozinei ca aditiv furajer din grupul funcțional „aminoacizi, sărurile acestora și produsele analoage”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea respectivă se referă la autorizarea L-tirozinei ca aditiv furajer în hrana tuturor speciilor de animale, urmând ca această substanță să fie clasificată în categoria „aditivi nutriționali”.
            
         
               (4)
            
            
               În avizul său din 20 iunie 2013 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, L-tirozina nu are efecte adverse asupra sănătății animalelor, a sănătății oamenilor sau asupra mediului și că poate fi considerată o contribuție eficientă la satisfacerea necesarului de aminoacizi cu conținut de sulf pentru toate speciile de animale. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.
            
         
               (5)
            
            
               Evaluarea substanței respective arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui să fie autorizată, în conformitate cu anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Substanța specificată în anexă, aparținând categoriei „aditivi nutriționali” și grupului funcțional „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2014.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 268, 18.10.2003, p. 29.
   
      (2)  EFSA Journal 2013; 11(7):3310.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specie sau categorie de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  mg/kg de hrană completă pentru animale cu un conținut de umiditate de 12 %
               
            
                  
                     Categoria aditivilor nutriționali. Grupa funcțională: aminoacizi, sărurile acestora și produsele analoage
                  
               
            
                  3c401
               
               
                  —
               
               
                  L-tirozină
               
               
                  
                               
                           
                           
                              
                                 Compoziția aditivului
                              
                              Pulbere obținută prin hidroliza cheratinei din pene de păsări, cu un conținut minim de L-tirozină de 95 %
                           
                        
                               
                           
                           
                              
                                 Caracterizarea substanței active
                              
                              Denumire IUPAC: Acid (2S)-2-amino-3-(4-hidroxifenil)propanoic
                              Numărul CAS: 60-18-4
                              Formula chimică: C9H11NO3
                              
                           
                        
                               
                           
                           
                              
                                 Metode analitice
                                  (1)
                              
                              Pentru determinarea L-tirozinei în aditivul furajer:
                              Titrimetrie, Farmacopeea Europeană (Ph. Eur. 6.0, metoda 01/2008-1161).
                              Pentru determinarea L-tirozinei în preamestecuri, în furajele combinate și în materiile prime pentru furaje:
                              Metoda cromatografiei prin schimb ionic cu derivatizare postcoloană și detecție fotometrică: Regulamentul (CE) nr. 152/2009 al Comisiei (2) (anexa III F).
                           
                        
               
                  Toate speciile
               
               
                  —
               
               
                  —
               
               
                  —
               
               
                  
                              1.
                           
                           
                              Pentru siguranța utilizatorilor: în timpul manipulării, utilizatorii ar trebui să poarte protecție respiratorie, ochelari de protecție și mănuși.
                           
                        
                              2.
                           
                           
                              Instrucțiunile de utilizare includ recomandarea ca conținutul de L-tirozină să nu depășească 5 g/kg de furaj complet cu un conținut de umiditate de 12 % pentru animalele de la care se obțin produse alimentare și 15 g/kg de furaj complet cu un conținut de umiditate de 12 % pentru animalele care nu sunt destinate producției de alimente.
                           
                        
               
                  25 februarie 2024
               
            
         (1)  Detaliile privind metodele analitice sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  JO L 54, 26.2.2009, p. 1.